EkBass/fiwiki-20250220-pages-articles huggingface dataset:
Blas de Lezo -luokka

Blas de Lezo -luokka oli Espanjan laivaston kahden 1920-luvulla valmistetun aluksen muodostama kevyt risteilijäluokka. == Suunnittelu == Suunnitelma alusten valmistamiseksi muistutti ensimmäisen maailmansodan aikana valmistettuja Britannian kuninkaallisen laivaston C- tai D-luokan risteilijöitä. Suunnitelman mukaan alusten uppouma olisi noin 4 700 tonnia ja mitat samat kuin brittialuksilla. Alusten suojana oli vesirajaan sijoitettu konehuoneiden kohdalta kolmen tuuman panssarivyö, joka oheni päissä 1,25 tuumaan. Aluksilla oli myös tuuman panssarikansi ja taistelunjohtotornissa kuuden tuuman panssarointi.Whitley, M. J. s. 215 Propulsiojärjestelmään kuului neliakselinen turbiinimoottori, jolle paine tuotettiin öljy- ja hiilipolttoisilla Yarrow-kattiloilla, jotka olivat kolmessa huoneessa ja kytketty kolmeen hormiin. Suunniteltu koneteho oli 43 000 hevosvoimaa, mikä mahdollisti maksiminopeudeksi 29 solmua. Koeajoissa Mendez Nuñez saavutti 43 776 hevosvoimalla 29,25 solmua. Alusten aseistuksena oli kuusi Vickers- Carracan kuuden tuuman 50 pituuskaliiperin BL-tykkiä yksiputkisina kilvin suojattuina asennuksina, joiden suurin korotuskulma oli 15 astetta. Tykeillä ammuttiin 100 naulan ammuksia. Tykit oli asennettu etukannelle ja sillan eteen kummallekin laidalle sekä takakannelle ja kansirakenteiden kummallekin laidalle. Kevyenä ilmatorjunta-aseistuksena neljä yksiputkista 47 millimetrin tykkiä, jotka todennäköisesti olivat samoja kuin QF 3 naulan Hotchkiss -tykkejä, joista kaksi oli asennettu rinnakkain etummaisen savuhormin eteen ja toiset kaksi hieman taaemmas takimmaisten torpedoputkien yläpuolelle. Torpedoaseistuksena oli neljä 21 tuuman kolmenputkensarjaa, jotka oli asennettu kannelle kummakkekin kyljelle keskilaivaan. Aluksille ei suunniteltu lentokoneiden vaatimia tiloja eikä laitteita. == Alukset == Luokan alusten hankinta vahvistettiin vuoden 1915 laivastolailla, mutta ensimmäisen maailmansodan aiheuttaman materiaalipulan vuoksi työt etenivät hitaasti. Blas de Lezo -luokan risteilijätGardiner, Robert s. 379 Nimi Telakka Kölinlasku Vesille Valmis Kohtalo Blas de Lezo Sociedad Española de Construcción Naval, Ferrol 9. huhtikuuta 1917 27. heinäkuuta 1922 maaliskuu 1925 tuhoutunut ajettuaan karille 11. heinäkuuta 1932 Méndez Núñez Sociedad Española de Construcción Naval, Ferrol 28. syyskuuta 1917 3. maaliskuuta 1923 toukokuu 1925 poistettu alusluettelosta 1963 == Lähteet == * * === Viitteet === *
Filip Langhoff

Filip Langhoff (s. 1980 Helsinki) on suomalainen keittiömestari ja ravintoloitsija. Langhoff opiskeli kokiksi ravintolakoulussa Karjaalla ja Maarianhaminassa. Valmistuttuaan vuonna 1999 hän muutti Norjaan, jossa työskenteli Brasserie Hanskenissa ja Holmen Fjordhotellissa. Hän jatkoi sitten Espanjan Barcelonaan, ja työskenteli Comerc24 ja El Bulli -ravintoloissa. Hänelle tarjottiin pääkokin töitä yhden oslolaisesta Michelin-tähden ravintola Spisestedet Feinschmeckeristä ja muutti takaisin Norjaan. Langhoff päätti muuttaa vaimonsa kanssa takaisin Suomeen yli kymmenen ulkomalla vietetyn vuoden jälkeen. Helsingissä Langhoff työskenteli kahden Michelin-tähden Chez Dominiquen pääkokkina. Samaan aikaan hän perusti konsultointi/catering yrityksensä nimeltään Cibus by Langhoff. Elokuussa 2012 Langhoff avasi ravintola Askin yhdessä sommelierinä toimivan vaimonsa Linda Stenman- Langhoffin kanssa. Maaliskuussa 2014 ravintola sai ensimmäisen Michelin- tähtensä, jonka on pitänyt sen siitä asti.Joulukuussa 2016 pariskunta avasi Askin lisäksi ravintola Jordin Kampin kauppakeskuksen viidenteen kerrokseen. == Lähteet == == Aiheesta muualla == * Restaurant Ask * Restaurant Jord * CIBUS by Langhoff Luokka:Suomalaiset kokit Luokka:Suomalaiset ravintoloitsijat Luokka:Vuonna 1980 syntyneet Luokka:Elävät henkilöt
Linda Stenman-Langhoff

Linda Stenman-Langhoff (s. 1978 Turun saaristo) on suomalainen sommelieri. 15-vuotiaana hän muutti Tammisaareen opiskellakseen markkinointia. Valmistuttuaan vuonna 1997 hän tunsi vetoa ravintola-alaan ja hän suoritti tarjoilijan tutkinnon vuonna 1999. Norjaan hän muutti vuonna 2001, jossa hän työskenteli eri ravintoloissa ja hotelleissa opiskellen samaan aikaan sommelieriksi. Valmistuttuaan hän muutti Barcelonaan, jossa työskenteli sommelierina La Vinya del Senyor -ravintolassa. Vuonna 2005 hän palasi Norjaan, jossa työskenteli sommelierina Restaurant Orossa. Lindalla on myös kokemusta viinien maahantuonnista. Yli kymmenen ulkomailla vietetyn vuoden jälkeen Linda muutti takaisin Suomeen perheensä kanssa. Helsingissä hän työskenteli kahden Michelin tähden ravintola Chez Dominiquessa, yhden Michelin tähden Ravintola Olossa ja sommelierina hotelli Kämpissä. Elokuussa 2013 Linda avasi yhdessä miehensä, Filip Langhoffin, kanssa restaurant Askin Helsingin Kruununhakaan. Maaliskuuhun 2014 mennessä Ask sai Michelin tähden ja on pitänyt sen siitä asti. Joulukuussa 2016 Linda avasi Filipin kanssa Helsingin Kampin kauppakeskuksen viidennen kerroksen Kortteliin Askin sisar- ravintola Jordin. == Lähteet == == Aiheesta muualla == * Restaurant Ask * Restaurant Jord * CIBUS by Langhoff Luokka:Vuonna 1978 syntyneet Luokka:Elävät henkilöt Luokka:Suomalaiset sommelierit
Leena Löyttyniemi

Leena Marjatta Löyttyniemi (o.s. Varjokallio, s. 27. tammikuuta 1938 Riihimäki) on suomalainen kotitalousopettaja, joka toimi vuosina 1979–2000 Kotitalous-lehden päätoimittajana ja 1988–2008 Suomen Naisyhdistyksen puheenjohtajana. Hänet tunnetaan perhepolitiikan vaikuttajana, kuluttajakasvatuksen uranuurtjana sekä naisten asemaa ja maanpuolustusta esillä pitävänä keskustelijana. Riihimäen varuskunta-alueella sotilasvirkamiehen tyttärenä varttunut Leena Varjokallio, sittemmin Löyttyniemi, valmistui vuonna 1962 Helsingin Kotitalousopettajaopistosta. Toimittuaan vuoden Järvenpäässä harjoituskoulun opettajana hän siirtyi Kotitalousopettajien liiton sihteeriksi. Vuonna 1970 hänet valittiin liiton toiminnanjohtajaksi. Hän opiskeli työn ohessa muun muassa kodin taloustiedettä ja kasvatustiedettä. 1970-luvun lopulla hän piti sapattivuoden ja suoritti filosofian maisterin tutkinnon pääaineenaan aikuiskasvatus. Hänet nimitettiin Kotitalous-lehden päätoimittajaksi, mistä tehtävästä hän jäi eläkkeelle 62-vuotiaana vuonna 2000. Hän oli Naisjärjestöjen Keskusliiton hallituksen jäsen vuodesta 1973, ja vuosina 1979–1982 varapuheenjohtaja. Suomen Naisyhdistyksen puheenjohtajana ja hiipuneen toiminnan elvyttäjänä Leena Löyttyniemi toimi kahden vuosikymmenen ajan vuodesta 1988. Löyttyniemen luottamustehtäviin ovat kuuluneet myös Väestöliiton työryhmät, SOK:n kotitalousvaliokunta, Jenny ja Antti Wihurin rahaston hallitus, Sotilaskotiliitto, Villa Lanten Ystävien hallitus ja Suomen Rooman-insituutin valtuuskunta. Löyttyniemi kävi maanpuolustuskurssin 1979 ja oli mukana Maanpuolustus-lehden ja Sotilaskoti-lehden toimituskunnissa. Hän on tehnyt vapaaehtoistyötä muun muassa HelsinkiMissiossa ja Santahaminan varuskunnan sotilaskotiyhdistyksessä. Leena Löyttyniemi on kirjoittanut kolumneja Uuteen Suomeen ja Ilta-Sanomiin sekä mielipidekirjoituksia moniin muihinkin lehtiin erityisesti kodin ja koulun kysymyksistä. Kirjoituksiaan hän on koonnut omakustannekirjoiksi. Leena Löyttyniemen aviopuoliso on Sanomalehtien liiton entinen toimitusjohtaja Veikko Löyttyniemi. ==Lähteet== Luokka:Suomalaiset päätoimittajat Luokka:Suomalaiset järjestöjohtajat Luokka:Vuonna 1938 syntyneet Luokka:Elävät henkilöt
The Shape of Water

The Shape of Water on vuonna 2017 ensi-iltansa saanut yhdysvaltalainen fantasiadraamaelokuva, jonka on ohjannut Guillermo del Toro. Elokuvan pääosissa ovat Sally Hawkins, Michael Shannon, Richard Jenkins, Doug Jones, Michael Stuhlbarg ja Octavia Spencer. Sen ovat käsikirjoittaneet del Toro ja Vanessa Taylor. The Shape of Water sai ensi-iltansa 31. elokuuta 2017 Venetsian elokuvajuhlilla, jossa se palkittiin Kultaisella leijonalla festivaalin parhaana elokuvana. Elokuva näytettiin myös Toronton elokuvajuhlilla. Teatteriensi-iltansa se sai Yhdysvalloissa 8. joulukuuta 2017. Elokuva sai eniten Golden Globe -ehdokkuuksia seitsemällä ehdokkuudella, joista se voitti parhaasta ohjauksesta ja musiikista. Elokuva voitti vuoden 2018 Oscar-gaalassa parhaan elokuvan, musiikin ja lavastuksen Oscarit ja Guillermo del Toro palkittiin parhaasta ohjauksesta. ==Rooleissa== ==Vastaanotto== ===Palkinnot ja ehdokkuudet=== Palkinnot ja ehdokkuudet Palkinto Päiväys Kategoria Kenelle Tulos Lähde Golden Globe 7. tammikuuta 2018 Draamaelokuva The Shape of Water Naispääosa Sally Hawkins Miessivuosa Richard Jenkins Naissivuosa Octavia Spencer Ohjaus Guillermo del Toro Käsikirjoitus Guillermo del Toro & Vanessa Taylor Musiikki Alexandre Desplat Screen Actors Guild -palkinto 21. tammikuuta 2018 Miespääosa Richard Jenkins Naispääosa Sally Hawkins Oscar 4. maaliskuuta 2018 Elokuva Guillermo del Toro, J. Miles Dale Ohjaus Guillermo del Toro Naispääosa Sally Hawkins Miessivuosa Richard Jenkins Naissivuosa Octavia Spencer Alkuperäinen käsikirjoitus Guillermo del Toro & Vanessa Taylor Musiikki Alexandre Desplat Äänitehosteet Nathan Robitaille Äänitys Glen Gauthier, Christian Cooke, Brad Zoern Lavastus Paul Denham Austerberry, Shane Vieau & Jeff Melvin Kuvaus Roger Deakins Puvustus Luis Sequeira Leikkaus Sidney Wolinsky ===Arvosteluja=== Helsingin Sanomat Anne Kantola Hufvudstadsbladet Krister Uggeldahl ==Lähteet== ==Aiheesta muualla== * * Luokka:Vuoden 2017 yhdysvaltalaiset elokuvat Luokka:Guillermo del Toron ohjaamat elokuvat Luokka:Romanttiset elokuvat Luokka:Yhdysvaltalaiset fantasiaelokuvat Luokka:Yhdysvaltalaiset kauhuelokuvat Luokka:Parhaan elokuvan Oscar-palkinnon saaneet elokuvat Luokka:Parhaan ohjauksen Oscar-palkinnon saaneet elokuvat Luokka:Parhaan musiikin Oscar-palkinnon saaneet elokuvat Luokka:Parhaan lavastuksen Oscar-palkinnon saaneet elokuvat Luokka:Golden Globe -palkitut elokuvat
Karl Sigurd Schultz

Karl Sigurd Schultz (15. joulukuuta 1889 Alavus – 15. maaliskuuta 1944 Helsinki) oli suomalainen arkkitehti, joka toimi Viipurin kaupungin ensimmäisenä rakennustarkastajana.Meurman, Otto-Iivari 1976. Viipurin arkkitehdit, ss. 113-114. Viipurin Suomalainen Kirjallisuusseura, Lappeenranta. ISBN 951-95402-2-9 Schultzin vanhemmat olivat ratainsinööri Karl Axel Schultz ja Emerentia Johanna Virzenius. Hänen ensimmäinen puolisonsa vuodesta 1920 oli Elisabeth Martinson ja toinen vuodesta 1932 Mary Viola Relander (myöh. Frigre). Schultz tuli ylioppilaaksi Tampereen ruotsalaisesta yhteiskoulusta 1908 ja valmistui arkkitehdiksi Teknillisestä korkeakoulusta 1915. Valmistuttuaan hän toimi Rautatiehallituksen arkkitehtina, muun muassa Hiitolan-Raasulin rautatietyömaalla. Schultz työskenteli yksityisten arkkitehtitoimistojen palveluksessa vuodesta 1919 vuoteen 1925, jolloin hän perusti toimiston arkkitehti Carl Olof Cronstedtin ja sisustusarkkitehti Harry Röneholmin kanssa. Toimisto teki muun muassa monumentaalisen ehdotuksen Helsingin Stadionia varten vuonna 1926. Vuonna 1929 Schultz siirtyi Viipurin kaupunginarkkitehdin apulaiseksi ja vuonna 1931 hänestä tuli kaupungin ensimmäinen rakennustarkastaja, joka hoiti virkaa ensin ylimääräisenä ja vuodesta 1939 vakinaisena. Hän oli myös kaupungin julkisivulautakunnan sihteeri. Rakennustarkastajana Schultz ei suunnitellut Viipuriin juuri rakennuksia, poikkeuksena kuitenkin Revonhännän alueelle 1929 kivestä rakennettu bensiiniasema. Talvisota keskeytti Schultzin työt Viipurissa ja hän palasi Helsinkiin, osallistuen myös muun muassa sotavahinkojen arviointiin Hangossa. == Lähteet == Luokka:Suomalaiset arkkitehdit Luokka: Suomalaiset virkamiehet Luokka:Vuonna 1889 syntyneet Luokka:Vuonna 1944 kuolleet
Jan Alinč

Jan Alinč (s. 27. toukokuuta 1972 Louny, Tšekkoslovakia) on tšekkiläinen jääkiekkoilija, pelipaikaltaan keskushyökkääjä. Alinč on Pittsburgh Penguinsin 7. kierroksen varaus vuodelta 1992. Alinč ei varauksestaan huolimatta koskaan pelannut NHL:ssä tai muuallakaan Pohjois-Amerikassa. Alinč aloitti jääkiekon peluun kotikuntansa seurassa HC Slovan Lounyssa mutta siirtyi jo 16-vuotiaana suurseura HC Litvinovin junioreihin. Keväällä 1991 Alinč debytoi seitsemän ottelun verran Litvinovin edustusjoukkueessa Extraligassa. Kaudesta 1991–1992 alkaen Alinč pelasi viisi täyttä kautta Litvinovissa ennen siirtymistään Suomeen ja Ässiin. Ässiä Alinč edusti kauden 1996–1997 sekä 15 ottelun verran seuraavan kauden alusta ennen paluutaan loppukaudeksi Litvinoviin. Ässissä tehdyt tehot 11 maalia ja 35 pistettä eivät täyttäneet seurajohdon ulkomaalaispelaajalle asettamia vaatimuksia. Kauden 1998–1999 Alinč pelasi Ruotsin Elitserienissä MoDon joukkueessa. Meno oli sielläkin tahmeaa ja 48 ottelussa Alinč sai kasaan vain seitsemän maalia ja kahdeksantoista tehopistettä, joten vierailu Ruotsiin jäi vain kauden mittaiseksi. Seuraavaksi kaudeksi Alinč palasi jälleen Extraligan Litvinoviin. Kaudella 2000–2001 Alinč edusti Extraliga-seura HC Slavia Prahaa ja toimi myös joukkueensa kapteenina. Alinč aloitti myös seuraavan kauden Prahassa mutta vaihtoi sieltä kesken kauden HC Karlovy Varyn paitaan. Seuraavalla kaudella Alinč pelasi kahdeksan ottelua Karlovy Varyn ja 37 ottelua HC Litvinovin riveissä. Alinč pelasi Karlovy Varyssa kevääseen 2006 asti ennen kuin siirtyi aivan kauden lopussa Saksaan Kölner Haien joukkueeseen. Kölnissä Alinč pelasi runkosarjan viisi viimeistä ottelua sekä kauden päälle DEL-liigan pudotuspeleissä yhdeksän ottelua. Kaudesta 2006–2007 alkaen Alinč pelasi kolme kautta DEL-liigassa Krefeld Pinguinen ja Füchse Duisburgin joukkueissa. Kaudelle 2009–2010 Alinč palasi takaisin kotimaahansa pelaamaan 2.liigan HC Slovan Ústečtí Lvin joukkueessa. Siellä Alinč pelasi 2 ja puoli kautta ennen lainasiirtoa Extraliigan Slavia Prahan riveihin. Alinč pelasi Prahassa lainasopimuksella koko seuraavan kauden ennen kuin palasi takaisin 2. liigaan kaudelle 2013–2014. Syksystä 2014 lähtien Alinč pelasi HC Mostin joukkueessa ensin 2. liigassa ja kauden 2017–2018 3. liigassa. Maajoukkuetasolla Alinč edusti Tšekkoslovakiaa vuoden 1990 alle 18-vuotiaiden EM-turnauksessa, 1992 alle 20-vuotiaiden MM-turnauksessa sekä Tšekkiä vuoden 1994 olympiaturnauksessa Lillehammerissa. Alinč halvaantui toukokuussa 2019 pelatessaan rullakiekkoa. ==Lähteet== Luokka:Tšekkiläiset jääkiekkoilijat Luokka:Pittsburgh Penguinsin varaamat pelaajat Luokka:Vuonna 1972 syntyneet Luokka:Elävät henkilöt
Pauli Tapio

Pauli Tapio (s. 1986 Oulu) on suomalainen runoilija, kääntäjä ja kriitikko sekä väitöskirjatutkija Helsingin yliopistossa. Tapion esikoisrunoteos Varpuset ja aika sai Helsingin Sanomien kirjallisuuspalkinnon vuonna 2017. Hän sai teoksesta myös eurooppalaiselle esikoisrunokokoelmalle jaettavan Bridges of Struga -palkinnon 2018. Teos oli Botnia-palkintoehdokas. Toisesta runokokoelmastaan Tyhjä, suuri ja öinen Tapio sai Kalevi Jäntin palkinnon 2021. Teos oli ehdolla myös Botnia-palkinnon ja Toisinkoinen-palkinnon saajaksi. Tapio on opiskellut kirjallisuutta ja venäjää. Hän kääntää erityisesti venäläistä kirjallisuutta. Hän on Tuli & Savu -lehden entinen toimittaja. Hän on kirjoittanut esseitä ja arvosteluja kirjallisuus-, sanoma- ja aikakauslehtiin. == Runokirjat== * * * == Suomennokset== * * * * * == Lähteet == == Aiheesta muualla == * Pauli Tapio Poesia-kustantamon verkkosivuilla Luokka:Suomentajat Luokka:Suomalaiset runoilijat Luokka:Helsingin Sanomien kirjallisuuspalkinnon saajat Luokka:Kalevi Jäntin palkinnon saajat Luokka:Vuonna 1986 syntyneet Luokka:Elävät henkilöt
Josef Bohuslav Foerster

Josef Bohuslav Foerster (30. joulukuuta 1859 – 29. toukokuuta 1951) oli tšekkiläinen säveltäjä. Foerster toimi myös Prahan konservatorion opettajana sekä johtajana vuosina 1922-1931. Hän sävelsi seitsemän oopperaa, joista tunnetuin on vuonna 1899 sävelletty Eva. Lisäksi hänen tuotantoonsa kuului viisi sinfoniaa, kaksi viulukonserttoa sekä teoksia kuorolle ja orkesterille. == Lähteet== ==Aiheesta muualla== Luokka:Tšekkiläiset säveltäjät Luokka:Vuonna 1859 syntyneet Luokka:Vuonna 1951 kuolleet
Prahan konservatorio

Prahan konservatorio () on Tšekin pääkaupungissa sijaitseva musiikkioppilaitos. == Historia == Konservatorio on perustettu vuonna 1808, ja se on yksi Euroopan vanhimmista musiikkiopistoista. Napoleonin sodat aiheuttivat viivästyksiä toiminnan alkamiselle, mutta lopulta vuonna 1811 konservatorio toiminta pääsi alkuun. Konservatoriota hallinnoi ja rahoitti aristokraattien muodostama ryhmä, ja sen ensimmäinen johtaja oli Bedřich Diviš Weber. Toimitilat olivat aluksi luostarissa. Vuonna 1918 konservatorio siirtyi valtion omistukseen, ja se sai nykyiset tilansa Prahan vanhasta kaupungista.History, Pprgcons.cz == Lähteet== == Aiheesta muualla== *Konservatorion kotisivut Luokka:Prahan rakennukset ja rakennelmat Luokka:Musiikkialan oppilaitokset
Laax

Laax (saksaa, virallisesti paikallisella sursilvanin murteella ) on kunta Sveitsissä Graubündenin kantonissa Surselvan hallintoalueella. Siellä on asukkaita vajaat kaksi tuhatta. == Sijainti == Laax sijaitsee Reinin yhden alkujoen, Vorderrheinin laakson pohjoisrinteellä, Ual da Mulin -joen varrella. Laaxin kylä sijaitsee noin 1 000 metrin korkeudessa. Laaxin korkein kohta on Glarusin Alpeilla sijaitseva Bündner Vorab (3 028 m mpy.). Laaxin naapurikuntia ovat Glarus Süd pohjoisessa, Flims idässä, Sagogn etelässä ja Falera lännessä. == Talous == Laaxin pääelinkeino on matkailu. Siellä on ollut hotelli vuodesta 1880 ja hiihtohissejä 1960-luvulta alkaen.. Laaxissa sekä naapurikuntien Flimsin ja Faleran alueella toimii yksi Sveitsin isoimmista talviurheilukeskuksista, LAAX, jonka omistaa pörssinoteerattu Weisse Arena Gruppe -yhtiö. Alueella on muun muassa 224 kilometriä laskettelurinteitä ja neljä snow parkia. Laaxissa on pidetty muun muassa lumilautailun maailmancupkilpailu vuonna 2016–2017. == Lähteet == * === Viitteet === == Aiheesta muualla == Luokka:Graubündenin kunnat Luokka:Sveitsin talviurheilukeskukset
Jana Lahodová

Jana Lahodová (myöh. Vudmasková, 4. kesäkuuta 1957 Hradec Králové – 15. lokakuuta 2010) oli Tšekkoslovakiaa edustanut maahockeypelaaja ja olympiamitalisti. Lahodová pelasi Tšekkoslovakian olympiahopeaa saavuttaneessa naisten maajoukkueessa Moskovassa 1980, missä naisten maahockeyturnaus kuului ensimmäisen kerran olympiaohjelmaan. Hän pelasi kahdessa ottelussa ja teki Puolaa vastaan ottelun ainoan maalin.Olympics at Sports- Reference.comWallechinsky 1992, 335 == Lähteet == * * Jana Lahodová Bio, Stats, and Results Olympics at Sports-Reference.com === Viitteet === Luokka:Tšekkoslovakialaiset maahockeypelaajat Luokka:Tšekkoslovakialaiset olympiamitalistit Luokka:Vuonna 1957 syntyneet Luokka:Vuonna 2010 kuolleet
Květoslava Petříčková

Květoslava ”Květa” Petříčková (s. 17. heinäkuuta 1952 Praha) on Tšekkoslovakiaa edustanut, kilpauransa päättänyt maahockeypelaaja ja olympiamitalisti. Petříčková pelasi Tšekkoslovakian olympiahopeaa saavuttaneessa naisten maajoukkueessa Moskovassa 1980, missä naisten maahockeyturnaus kuului ensimmäisen kerran olympiaohjelmaan. Hän pelasi kaikissa viidessä ottelussa.Olympics at Sports-Reference.comWallechinsky 1992, 335 == Lähteet == * * Květa Petříčková Bio, Stats, and Results Olympics at Sports-Reference.com === Viitteet === Luokka:Tšekkoslovakialaiset maahockeypelaajat Luokka:Tšekkoslovakialaiset olympiamitalistit Luokka:Vuonna 1952 syntyneet Luokka:Elävät henkilöt
Jiřina Kadlecová

Jiřina Kadlecová (s. 1. kesäkuuta 1948 Praha) on Tšekkoslovakiaa edustanut, kilpauransa päättänyt maahockeypelaaja ja olympiamitalisti. Kadlecová pelasi Tšekkoslovakian olympiahopeaa saavuttaneessa naisten maajoukkueessa Moskovassa 1980, missä naisten maahockeyturnaus kuului ensimmäisen kerran olympiaohjelmaan. Hän pelasi kaikissa viidessä ottelussa ja teki kaksi maalia.Olympics at Sports-Reference.comWallechinsky 1992, 335 == Lähteet == * * Jiřina Kadlecová Bio, Stats, and Results Olympics at Sports-Reference.com === Viitteet === Luokka:Tšekkoslovakialaiset maahockeypelaajat Luokka:Tšekkoslovakialaiset olympiamitalistit Luokka:Vuonna 1948 syntyneet Luokka:Elävät henkilöt
Jiřina Křížová

Jiřina Křížová (s. 21. helmikuuta 1948 Jirkov) on Tšekkoslovakiaa edustanut, kilpauransa päättänyt maahockeypelaaja ja olympiamitalisti. Křížová pelasi Tšekkoslovakian olympiahopeaa saavuttaneessa naisten maajoukkueessa Moskovassa 1980, missä naisten maahockeyturnaus kuului ensimmäisen kerran olympiaohjelmaan. Hän pelasi yhdessä ottelussa.Olympics at Sports- Reference.comWallechinsky 1992, 335 == Lähteet == * * Jiřina Křížová Bio, Stats, and Results Olympics at Sports-Reference.com === Viitteet === Luokka:Tšekkoslovakialaiset maahockeypelaajat Luokka:Tšekkoslovakialaiset olympiamitalistit Luokka:Vuonna 1948 syntyneet Luokka:Elävät henkilöt
Ei ilmestynyt

__NOTOC__ Ei ilmestynyt on Absoluuttisen Nollapisteen EP-levy sekä ensimmäinen virallinen julkaisu. Se julkaistiin 19. maaliskuuta 1994 levymerkillä Vinylmania. Albumista tehtiin myös 300:n kappaleen vaihtoehtoinen painos Tommi Liimatan ja Tomi Krutsinin käsin maalaamin kansikuvin, joista 170 Liimatan ja 130 Krutsinin toteuttamina.Discogs: Absoluuttinen Nollapiste – Ei ilmestynyt (Limited Edition) Kappaleesta "Kassi kauniita silmiä" päätyi levylle väärä miksaus, josta puuttuu tamburiiniraita. Alkuperäinen miksaus julkaistiin vuonna 2004 yhtyeen Sortovuodet 1994–2004 -kokoelmalevyllä. == Kappaleet == # # # # # # == Kokoonpano == * Tommi Liimatta – laulu, puhaltimet * Aki Lääkkölä – kitarat * Aake Otsala – basso * Tomi Krutsin – lyömäsoittimet == Lähteet == Luokka:Vuoden 1994 EP:t Luokka:Absoluuttisen Nollapisteen albumit
Lihassa ja taivaassa

__NOTOC__ Lihassa ja taivaassa on Absoluuttisen Nollapisteen EP-levy, joka julkaistiin 18. huhtikuuta 2007 levymerkillä Megamania. Albumi debytoi Suomen virallisen singlelistan toisella sijalla, ja pysyi listalla yhteensä kolme viikkoa. == Kappaleet == # # # # == Kokoonpano == === Yhtye === * Tommi Liimatta – laulu, kitara * Tomi Krutsin – lyömäsoittimet, laulu * Aki Lääkkölä – kitara, koskettimet * Aake Otsala – basso, laulu * Janne Hast – kosketinsoitin === Tuotanto === * Pekka Aarnio ja yhtye – tuottaja * Hannu Oksa – äänittäjä * Jaakko Viitalähde – masteroija * Kimmo K. Koskinen – grafiikka * Aake Otsala – miksaaja * Tomi Palsa – valokuvat == Lähteet == == Aiheesta muualla == * Lihassa ja taivaassa finnmusic.net -sivustolla Luokka:Vuoden 2007 EP:t Luokka:Absoluuttisen Nollapisteen albumit Luokka:Pekka Aarnion tuottamat albumit
Milena Matějkovičová

Milena Strnadová o.s. Matějkovičová (s. 23. toukokuuta 1961) on tšekkiläinen pikajuoksija ja keskimatkojen juoksija, joka aktiiviurallaan edusti Tšekkoslovakiaa. Matějkovičová karsiutui 400 metrin välierissä Bydgoszczin alle 20-vuotiaiden EM-kilpailuissa 1979. Ateenan EM-kilpailuissa 1982 hän juoksi toisen osuuden Tšekkoslovakian hopeajoukkueessa 4 × 400 metrin viestissä. Helsingin MM-kilpailuissa 1983 hän sijoittui 800 metrin juoksussa seitsemänneksi ajalla 2.01,72. Lisäksi hän juoksi toisen osuuden hopeaa saaneessa maansa 4 × 400 metrin viestijoukkueessa. Matějkovičová voitti 800 metrin sisäratojen Euroopan-mestaruuden Göteborgissa 1984 ajalla 1.59,52. Stuttgartin EM-kilpailuissa 1986 hän sijoittui 800 metrillä viidenneksi ajalla 1.58,89. Hän karsiutui 800 metrin välierissä Tokion MM-kilpailuissa 1991 ja Genovan EM-hallikilpailuissa 1992. == Henkilökohtaiset ennätykset == === Ulkoradat === Laji Aika Paikka Päivä 400 m 51,88 Praha 23. heinäkuuta 1983 800 m 1.57,28 Leipzig 27. heinäkuuta 1983 1 000 m 2.39,5h Praha 15. toukokuuta 1985 === Sisäradat === Laji Aika Paikka Päivä 400 m 52,74 Sindelfingen 1. helmikuuta 1984 800 m 1.59,18 Praha 26. tammikuuta 1986 == Lähteet == Luokka:Tšekkoslovakialaiset pikajuoksijat Luokka:Tšekkoslovakialaiset keskimatkojen juoksijat Luokka:Vuonna 1961 syntyneet Luokka:Elävät henkilöt
Neulatyyny

Neulatyyny on ompelutyössä käytettävä apuväline, pieni kankaasta valmistettu tyyny, jossa voi säilyttää nuppi- tai ompeluneuloja. Neulatyynyn täytteenä käytetään hienoa hiekkaa, vanua tms. Parhaana täytteenä pidetään smirgelijauhetta, joka puhdistaa tyynyyn työnnetyn neulan tahmeudesta tai ruosteesta. Vaatturi tai ompelija käyttää pukua asiakkaalle sovittaessaan huonomman käden ranteeseen tai käsivarteen kiinnitettyä neulatyynyä, josta hän voi kätevästi poimia nuppineuloja vaatteeseen. Modernimpi versio neulatyynystä on magneettinen neulatyyny: kestomagneettilevy, jolla neulat voi myös kätevästi poimia lattialta. ==Lähteet== == Aiheesta muualla == Luokka:Työkalut Luokka:Ompelu
Robert Pence

Robert Frank Pence (s. 1945) on Yhdysvaltain 34. Suomen-suurlähettiläs. Presidentti Donald Trump nimitti hänet tehtävään 14. marraskuuta 2017, ja senaatti vahvisti nimityksen 22. maaliskuuta 2018.Trump nimesi uuden Yhdysvaltain Suomen-suurlähettilään Yle Uutiset. 14.11.2017. Viitattu 16.11.2017. Hän seurasi tehtävässään Charles C. Adams Junioria. Politiikaltaan Pence kertoo olevansa ”keskivertorepublikaania liberaalimpi”, ja hän kannattaa esimerkiksi samaa sukupuolta olevien avioliittoja. Pence on suorittanut yliopistotutkinnon oikeustieteessä ja historiassa, ja valmistelee väitöskirjaa kirjailija Dantesta. Robert Pence ei ole sukua Yhdysvaltain varapresidentti Mike Pencelle. Hän on ennen suurlähettiläsvalintaansa rahoittanut republikaanista puoluetta sadoilla tuhansilla dollareilla. Pence on kotoisin Virginiasta ja on muun muassa rakennusalan yrityksen Pence Groupin perustaja ja hallituksen puheenjohtaja. Hän on istunut World Affairs Council -ajatushautomon, American University -yliopiston ja Kennedy Center -kulttuurikeskuksen hallituksissa.Yhdysvaltain Suomen-suurlähettiläsehdokas on Dantea tutkiva isänmaanystävä Yle Uutiset. 16.11.2017. Viitattu 16.11.2017.Kuka on Robert Frank Pence, jonka Trump aikoo nimittää Suomen- suurlähettilääksi? Suomessa häntä ei tunneta, ulkoministeriö joutui googlaamaan tietoja Helsingin Sanomat. 14.11.2017. Viitattu 16.11.2017.President Donald J. Trump Announces Intent to Nominate Personnel to Key Administration Posts Valkoinen talo. Viitattu 16.11.2017. Pence jätti tehtävänsä 14. tammikuuta 2021. ==Lähteet== Luokka:Yhdysvaltalaiset yrittäjät Luokka:Yhdysvaltain Suomen-suurlähettiläät Luokka:Vuonna 1945 syntyneet luokka:Elävät henkilöt
Zuzana Moravčíková

Zuzana Moravčíková (s. 30. joulukuuta 1956) on tšekkiläinen keskimatkojen juoksija, joka aktiiviurallaan edusti Tšekkoslovakiaa. Moravčíková karsiutui 800 metrin juoksun alkuerissä Milanon EM-hallikilpailuissa 1982 ja välierissä saman vuoden Ateenan EM-kilpailuissa. Hän saavutti 800 metrillä hopeaa sisäratojen EM-kilpailuissa Budapestissa 1983 halliennätyksellään 2.01,66. Moravčíková juoksi Helsingin MM-kilpailuissa 1983 kolmannen osuuden Tšekkoslovakian joukkueessa, joka saavutti hopeaa 4 × 400 metrin viestissä. Samojen kisojen 800 metrillä hän karsiutui välierissä. Hän sijoittui 800 metrillä kuudenneksi Göteborgin EM-hallikilpailuissa 1984. Moravčíková juoksi 800 metrin ennätyksensä 1.56,96 Leipzigissa 27. heinäkuuta 1983. == Lähteet == Luokka:Tšekkoslovakialaiset keskimatkojen juoksijat Luokka:Vuonna 1956 syntyneet Luokka:Elävät henkilöt
Niko-Petteri Kuukasjärvi

Niko-Petteri Kuukasjärvi (s. 9. syyskuuta 1999 Tornio) on suomalainen jalkapalloilija. Hän on TP-47 :n kasvatti ja edustaa tällä hetkellä PS Kemi Kingsiä. Niko-Petteri teki Veikkausliiga-debyyttinsä kesällä 2017. Pelipaikaltaan hän on keskuspuolustaja. == Lähteet == Luokka:Suomalaiset jalkapalloilijat Luokka:Elävät henkilöt Luokka:Vuonna 1999 syntyneet
Edward Diener

Edward Francis Diener (Ed F. Diener; 25. heinäkuuta 1946 Glendale, Kalifornia – 27. huhtikuuta 2021 Salt Lake City) oli yhdysvaltalainen psykologian professori, kirjailija ja tieteellinen konsultti. Hän oli professori Illinoisin yliopistossa, Urbana-Champaignissa, sekä Gallup Inc. -yhtiötä palvellut vanhempi tieteentekijä. Hän toimi myös Utahin ja Virginian yliopistojen professorina.Ed Diener eddiener.com, Professori Diener sai monia tunnustuksia ja hänen noin 300 tieteelliseen julkaisuunsa on viitattu runsaasti. Hän oli American Academy of Arts and Sciencesin jäsen vuodesta 2012. ==Lähteet== ==Aiheesta muualla== *Google Scholar: Ed Diener (scholar.google.com) *Kotisivu (illinois.edu) Luokka:Yhdysvaltalaiset psykologit Luokka:Yhdysvaltalaiset professorit Luokka:Vuonna 1946 syntyneet Luokka:Vuonna 2021 kuolleet
Anu (jumalatar)

Anu tai Ana on Irlannin kelttiläisessä mytologiassa hedelmällisyyden jumalatar ja maaemo.Lurker 1987, s. 13 Hänet sekoitetaan usein Danuun, Tuatha Dé Danann -jumalheimon äitihahmoon. On epäselvää, ovatko he erillisiä olentoja, vai saman jumalattaren ilmentymiä. Kummatkin ovat äitijumalia, jotka yhdistetään Irlannin perustamiseen ja kukoistukseen. Anu liittyy kiinteästi maahan ja erityisesti Munsteriin.Green 1997, s. 30 Kahta kukkulaa Munsterin Killarneyssa kutsutaan Dá Chich Ananniksi, Anan kahdeksi rinnaksi. == Lähteet == * Miranda J. Green: Dictionary of Celtic Myth and Legend. Thames & Hudson 1997. ISBN 0-500-27975-6 * Manfred Lurker: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 === Viitteet === Luokka:Kelttiläiset jumalat Luokka:Hedelmällisyyden jumalattaret
Arkady Krasheninnikov

Arkady V. Krasheninnikov on venäläinen fyysikko, tutkija ja Aalto-yliopiston Soveltavan fysiikan laitoksen nanomikroskopian keskuksessa vieraileva professori (2015–2019). Hän johtaa Saksan Dresdenissä sijaitsevassa Helmholtz- Zentrum Dresden-Rossendorfissa -tutkimuskeskuksessa Atomistic Simulations of irradiation-induced Phenomena -tutkimusryhmää (professori). Liäsksi hän on sivutoiminen vieraileva professori Tanskan teknillisessä yliopistossa (DTU; 2015–2017) ja Venäjän tieteen ja tekniikan valtionyliopistossa (MISiS; 2014–2018). Krasheninnikov valmistui Moskovan insinöörifysiikan instituutista (, lyh. MIFI; nyk. Kansallinen (ydinalan) tutkimusyliopisto "MEPhI", ) vuonna 1992 filosofian maisteriksi ja vuonna 1995 filosofian tohtoriksi (kiinteän olomuodon fysiikka). Hän on ollut vuodesta 2005 Helsingin yliopiston dosentti. Alkusyksyyn 2017 mennessä hän oli työtovereineen julkaissut yli 170 vertaisarvioitua tieteellistä artikkelia. Hän oli 2017 yksi viitatuimpia fysiikan tutkijoita maailmassa ja kuului yhtenä runsaasta 20:stä Suomessa työskentelevistä tutkijoista kaikkiaan noin 3 300 tieteilijää maailmanlaajuisesti sisältävällä 2017 Highly Cited Researchers -listalle. == Lähteet == == Aiheesta muualla == *Google Scholar: Krasheninnikov Arkady (scholar.google.com) *Aalto people: Arkady Krasheninnikov (aalto.fi) *Atomistic Simulations of irradiation-induced Phenomena (researchgroup)/ Helmholtz-Zentrum Dresden-Rossendorf (hzdr.de) * Arkady V. Krasheninnikov (researchgate.net) Luokka:Elävät henkilöt Luokka:Venäläiset professorit Luokka:Venäläiset fyysikot Luokka:Aalto-yliopiston professorit Luokka:Viitatuimmat tutkijat Clarivaten mukaan
Tereza Jančová

Tereza Jančová (s. 31. maaliskuuta 1999 Zvolen) on slovakialainen alppihiihtäjä. Jančová kuului Slovakian joukkueeseen, joka saavutti joukkuekilpailun MM-hopeaa Sankt Moritzissa 2017. Hän oli varalaskijana, eikä laskenut yhdelläkään kierroksella. Henkilökohtaisissa lajeissa hän sijoittui samoissa kisoissa parhaimmillaan 43:nneksi pujottelussa. Jančová sijoittui Lillehammerin nuorten olympialaisissa 2016 alppiyhdistetyssä kymmenenneksi. Nuorten MM-kilpailuissa hän on ollut parhaimmillaan 25:s suurpujottelussa 2017. Jančová voitti suurpujottelun Slovakian-mestaruuden 2017. == Lähteet == Luokka:Slovakialaiset alppihiihtäjät Luokka:Vuonna 1999 syntyneet Luokka:Elävät henkilöt
Matej Falat

Matej Falat (s. 8. helmikuuta 1993 Bojnice) on slovakialainen alppihiihtäjä. Falat kuului Slovakian joukkueeseen, joka saavutti joukkuekilpailun MM-hopeaa Sankt Moritzissa 2017. Henkilökohtaisissa lajeissa hän on sijoittunut arvokilpailuissa parhaimmillaan 24:nneksi alppiyhdistetyssä Garmisch- Partenkirchenin MM-kilpailuissa 2011. Olympialaisissa hän on ollut parhaimmillaan 42:s supersuurpujottelussa Sotšissa 2014. Falat saavutti universiadeissa hopeaa pujottelussa ja pronssia alppiyhdistetyssä Sierra Nevadassa 2015 sekä pronssia yhdistetyssä Almatyssa 2017. Nuorten MM- kilpailuissa hän on ollut parhaimmillaan 16:s alppiyhdistetyssä 2010. Falat kilpaili maailmancupissa ensimmäisen kerran Banskossa helmikuussa 2011. Hän ei ole toistaiseksi saavuttanut maailmancupin pisteitä. Nor-Am Cupin kilpailussa hän on sijoittunut parhaimmillaan kuudenneksi Panoraman pujottelussa joulukuussa 2012 ja Euroopan Cupissa yhdeksänneksi Kronplatzin kaupunkikilpailussa joulukuussa 2015. == Lähteet == Luokka:Slovakialaiset alppihiihtäjät Luokka:Vuonna 1993 syntyneet Luokka:Elävät henkilöt
Sahapoimulehti

Sahapoimulehti (Alchemilla oxyodonta) on ruusukasvien (Rosaceae) heimoon ja poimulehtien (Alchemilla) sukuun kuuluva kasvilaji. Se on monivuotinen ruohovartinen kasvi, jolla on vankka juurakko. Sahapoimulehti on erotettavissa muista poimulehtilajeista varsiensa ja lehtiruotiensa karvoituksen sekä lehtiensä liuskojen laitojen hampaiden ja pääsuonien välisten kulmien perusteella. Sahapoimulehti voi kasvaa reilut 30 cm korkeaksi ja sen kasvutapa vaihtelee kohenevasta pystyyn. Sahapoimulehden varret ja lehtiruodit ovat ylös asti karvaiset. Sahapoimulehden lehdet ovat tummanvihreitä, aaltoilevia sekä vankkarakenteisia, ja ne ovat alapuoleltaan heikosti karvaiset. Lehdet ovat muodoltaan lähes ympyrämäisen pyöreät, ja lehtien pääsuonien väliset kulmat ovat noin 45°. Lehdissä on seitsemästä yhdeksään sahalaitaista liuskaa, ja jokaisen liuskan laidoissa on 15–19 suoraa terävää hammasta. Sahapoimulehden kukat ovat monihaaraisissa kukkarykelmissä, joissa yksittäiset kukat ovat pieniä sekä keltavihreitä. Kukkapohjukset ja kukkaperät ovat kaljuja. Sahapoimulehti kukkii touko–kesäkuussa. Sahapoimulehti kasvaa niityillä, metsänreunoissa, ruohikoilla, tunturikoivikoissa sekä kosteissa pensaikoissa. Sahapoimulehteä ei kasva Suomessa. Ruotsissa sahapoimulehteä tavataan harvinaisena lähellä Norjan rajaa. == Lähteet == Luokka:Poimulehdet
Andreas Žampa

Andreas Žampa (s. 13. elokuuta 1993 Kežmarok) on slovakialainen alppihiihtäjä. Žampa kuului Slovakian joukkueeseen, joka saavutti joukkuekilpailun MM-hopeaa Sankt Moritzissa 2017. Henkilökohtaisissa lajeissa hän on sijoittunut MM- kilpailuissa parhaimmillaan 20:nneksi pujottelussa Cortina d’Ampezzossa 2021. Olympialaisissa hän on ollut parhaimmillaan 16:s suurpujottelussa Pekingissä 2022, jolloin hän hävisi isoveljelleen Adam Žampalle 0,4 sekuntia ja yhden sijan. Nuorten MM-kilpailuissa hän sijoittui alppiyhdistetyssä yhdeksänneksi 2013 ja kymmenenneksi 2012. Žampa kilpaili maailmancupissa ensimmäisen kerran Beaver Creekin suurpujottelussa joulukuussa 2012. Ensimmäiset maailmancupin pisteensä hän saavutti oltuaan 23:s Kitzbühelin alppiyhdistetyssä tammikuussa 2016. Parhaimmillaan hän on sijoittunut 18:nneksi Adelbodenin suurpujottelussa tammikuussa 2018. Myös hänen veljensä Adam Žampa on alppihiihtäjä. == Lähteet == Luokka:Slovakialaiset alppihiihtäjät Luokka:Vuonna 1993 syntyneet Luokka:Elävät henkilöt
Big K.R.I.T.

Justin Scott (s. 26. elokuuta 1986), tunnettu paremmin taiteilijanimellään Big K.R.I.T., on yhdysvaltalainen rap-artisti ja tuottaja. Hän aloitti uransa julkaisemalla mixtapeja ja hänen ensimmäinen studioalbuminsa Live from the Underground ilmestyi vuonna 2012. == Diskografia == === Studioalbumit === * Live from the Underground (2012) * Cadillactica (2014) * 4eva Is a Mighty Long Time (2017) === Mixtapet === * See Me on Top (2005) * See Me on Top II (2005) * Hood Fame (2006) * See Me on Top III (2008) * The Last King (2009) * K.R.I.T. Wuz Here (2010) * Return of 4Eva (2011) * Last King 2: God's Machine (2011) * 4eva N a Day (2012) * King Remembered In Time (2013) * See Me On Top IV (2014) * It's Better This Way (2015) * #12FOR12 (2016) == Lähteet == Luokka:Yhdysvaltalaiset hip hop -artistit Luokka:Afroamerikkalaiset Luokka:Vuonna 1986 syntyneet Luokka:Elävät henkilöt
Richard S. Castellano

Richard S. Castellano (4. syyskuuta 1933 – 10. joulukuuta 1988) oli yhdysvaltalainen näyttelijä. Hänet tunnettiin muun muassa Peter Clemenzan roolista vuoden 1972 elokuvassa Kummisetä. == Elämä ja ura == Castellano syntyi amerikansisilialaiseen perheeseen Bronxissa. Castellano työskenteli rakennusalalla, kunnes alkoi opiskella näyttelemistä vuonna 1961. Castellano oli luonnenäyttelijä ja esitti usein amerikanitalialaisia hahmoja. Roolisuoristuksellaan näytelmässä Lovers and Other Strangers (1968) Castellano voitti Tony-palkinnon, ja hän sai Oscar-palkinnon ehdokkuuden näyteltyään myös sen elokuvaversiossa Rakastajia ja muita veijareita (1970). Tämä auttoi häntä saamaan Peter Clemenzan roolin Francis Ford Coppolan elokuvassa Kummisetä (1972).Lumenick, Lou: Leave the gun– Take my career. New York Post, 2012. Viitattu 11.7.2022. Hänellä ja Coppolalla oli erimielisyyksiä, eikä hän enää esittänyt roolia elokuvan jatko-osassa. Kummisedän jälkeen Castellanon näyttelijäura alkoi hiipumaan. Castellano kuoli sydänkohtaukseen vuonna 1988 kotonaan New Jerseyssä. Hän oli kuollessaan 55-vuotias, ja hänellä oli ollut vaimo ja tytär. == Filmografia == * Alaston kaupunki (1962–1963) * Valoa ja varjoa (1963) * Yö muukalaisen kanssa (1963) * Three Rooms in Manhattan (1965) * Syyttäjän oikeus (1965) * Ihana hulluus (1966) * The Star Wagon (1966) * Haukka (1966) * Etsivä kovanyrkki (1968) * N.Y.P.D. (1968–1969) * The Choice (1969) * Rakastajia ja muita veijareita (1970) * Kummisetä (1972) * The Super (1972) * Incident on a Dark Street (1973) * Honor Thy Father (1973) * Joe and Sons (1975–1976) * New Yorkin tappaja (1980) * Gangsterisota (1981) * Dear Mr. Wonderful (1982) == Lähteet == Luokka:Amerikanitalialaiset Luokka:Yhdysvaltalaiset elokuvanäyttelijät Luokka:Tony-palkinnon saajat Luokka:Yhdysvaltalaiset teatterinäyttelijät Luokka:Vuonna 1933 syntyneet Luokka:Vuonna 1988 kuolleet
Francisco Malabo Beosá

Francisco Malabo Beosá (tunnetaan myös nimellä Kuningas Malabo II) (23. kesäkuuta 1896 – 16. marraskuuta 2001http://www.elmundo.es/elmundo/2001/11/16/internacional/1005945247.html) oli päiväntasaajanguinealainen monarkki. Hän syntyi Fernando Pon saarella Espanjan Guineassa nykyisellä Päiväntasaajan Guineassa. Hän oli Bubi-kuningas Malabo Lopelo Melakan poika ja viimeinen Bubi-kuningaskunnan hallitsija. Hän nousi valtaistuimelle isänsä kuoltua vuonna 1937 ja hallitsi vuoteen 1968 saakka. Beosá kuoli 16. marraskuuta 2001 Mokan kylässä Biokon saarella 105-vuotiaana. Hänellä oli yhdeksän lasta, 62 lastenlasta, 84 lastenlastenlasta ja 17 lastenlastenlastenlasta. Beosá on 105-vuotiaana yksi vanhimmaksi eläneistä kuninkaallisista henkilöistä koskaan. ==Lähteet== Luokka:Päiväntasaajanguinealaiset henkilöt Luokka:Kuninkaalliset Luokka:Yli satavuotiaiksi eläneet Luokka:Vuonna 1896 syntyneet Luokka:Vuonna 2001 kuolleet
Luettelo Sveitsin joista

Sveitsin 50 pisintä jokea ovat seuraavat. Pituudessa on otettu huomioon Sveitsin alueella oleva jokiosuus. Pituus on määritelty karttamateriaalista, jonka mittakaava on 1:25 000. Nro Joki Pituus km Laskuvesistö 1 Rein ¹ 370 Pohjanmeri 2 Aare 288 Rein 3 Rhône 264 Välimeri 4 Reuss 164 Aare 5 Thur 135 Rein 6 Saane 126 Aare 7 Inn 106 Tonava 8 Ticino 91 Po 9 Emme 82 Aare 10 Doubs 79 Saône 11 Birs 75 Rein 12 Broye 72 Neuchâtelinjärvi 13 Sihl 69 Limmat 14 Hinterrhein ¹ 62 Rein 15 Töss 60 Rein 16 Maggia 59 Maggiorejärvi 17 Simme 55 Kander 18 Orbe 50 Thielle 19 Sitter 49 Thur 20 Moesa 46 Ticino 21 Kander 46 Thuninjärvi 22 Suze 43 Bieljärvi 23 Wigger 41 Aare 24 Alter Rhein 40 Bodenjärvi 25 Talent 40 Orbe Nro Joki Pituus km Laskuvesistö 26 Albula 39 Hinterrhein 27 Venoge 38 Genevenjärvi 28 Vispa 38 Rhône 29 Glâne 38 Saane 30 Landquart 38 Rein 31 Engelberger Aa 38 Vierwaldstättersee 32 Gelgia 37 Albula 33 Dünnern 37 Aare 34 Linth 37 Walensee 35 Brenno 36 Ticino 36 Limmat 36 Aare 37 Glatt 36 Rein 38 Kleine Emme 36 Reuss 39 Sense 35 Saane 40 Mentue 34 Neuchâtelinjärvi 41 Suhre 34 Aare 42 Murg 34 Thur 43 Verzasca 34 Maggiorejärvi 44 Plessur 33 Rein 45 Rabiusa 33 Vorderrhein 46 Seez 33 Walensee 47 Areuse 32 Neuchâtelinjärvi 48 Necker 32 Thur 49 Wyna 32 Suhre 50 Calancasca 31 Moesa ¹ Reinin pituutta laskettaessa on otettu huomioon sen pisin alkujoki Vorderrhein, jonka pituus on 71 kilometriä. Toiseksi pisin alkujoki on Hinterrhein. == Lähteet == * Joet Sveitsi
Varta

Varta AG on saksalainen paristoja sekä akkuja valmistava yritys. Yrityksellä on kaksi tytäryhtiötä, Varta Microbattery GmbH ja Varta Storage GmbH. Yrityksen pääkonttori on Ellwangenin kaupungissa Saksassa. == Lähteet == Luokka:SDAX-indeksi Luokka:Saksalaiset pörssiyhtiöt Luokka:Saksalaiset teollisuusyritykset
Reina Victoria Eugenia (1920)

Reina Victoria Eugenia oli Espanjan laivaston vuonna 1920 vesillelaskettu kevyt risteilijä. == Suunnittelu == Alus muistutti Britannian kuninkaallisen laivaston vuosina 1910-1914 valmistettuja Town-luokan risteilijöitä, mutta poikkesi niistä kolmella savuhormillaan. Täten se muistutti enemmän Australian laivaston HMAS Adelaidea vuosien 1938-1939 modernisoinnin jälkeen. Aluksen pääaseina oli kuusi Vickers-Carreran toimittamaa kuuden tuuman tykkiä, jotka oli asennettu yksiputkisina yksinkertaisten kilpien taakse keskilinjalle. Aseistuksen täydensivät neljä 47 millimetrin tykkiä ja neljä 21 tuuman torpedoputkea.Whitley, M. J. s. 214 Alusten suojana oli Town-luokan mukaisesti kolmen tuuman panssarivyö, mutta propulsiojärjestelmä oli kaksiakselinen kuten Adelaidella. Järjestelmä tuotti 25 500 hevosvoimaa, mikä mahdollisti suunnitellun 25,5 solmun maksiminopeuden. Koeajoissa alus saavutti 26,9 solmua 28 387 hevosvoimalla. == Valmistus == Hankinta vahvistettiin 30. heinäkuuta 1914 annetulla laivastolailla. Alus tilattiin Sociedad Española de Construcción Navalilta (SECN) Ferrolista, missä köli laskettiin 31. maaliskuuta 1915. Alus laskettiin vesille 21. huhtikuuta 1920 ja otettiin palvelukseen 15. tammikuuta 1923. == Palvelus == Vuonna 1925 Rifin sodassa alus oli sotatoimiin osallistuneen laivueen lippulaivana. Alus sai 1926 Santanderissa sotalipun kuningattarelta. Espanjan julistauduttua tasavallaksi vuonna 1931 alus liitettiin osaksi tasavallan laivastoa nimellä Republica. Espanjan sisällissodan alkaessa vuonna 1936 alus oli telakalla Cadizissa, missä kansallismieliset valtasivat aluksen. Telakalla aluksen vanhat hiilikäyttöiset kattilat korvattiin öljykäyttöisillä. Lisäksi aluksen kansirakenteet rakennettiin uudelleen kuten yksi savuhormi poistettiin ja kuusi kuuden tuuman tykkiä siirrettiin keskilinjaan ja neljä poistettiin. Aluksen aseistukseen lisättiin neljä saksalaista 88 millimetrin ilmatorjuntatykkiä ja torpedoputket poistettiin. Alus osallistui sotatoimiin vain vähän ja se oli pääosin koululaivana ennen palveluksesta poistoaan vuonna 1956. ==Lähteet== * * === Viitteet === Luokka:Espanjan laivaston risteilijät
Navarra (1881)

Navarra oli Espanjan laivaston vuonna 1881 vesillelaskettu Aragón-luokan risteilijä. == Valmistus == Alus tilattiin tammikuussa 1869 Ferrolista, missä köli laskettiin vielä samana vuonna toukokuussa. Alus laskettiin vesille elokuussa 1881 ja otettiin palvelukseen seuraavana vuonna.spanamwar.com == Palvelus == Alus kuului 1890-luvulla Cadiziin sijoitettuun osastoon. == Lähteet == * === Viitteet === Luokka:Aragón-luokan risteilijät Luokka:Espanjalaiset Espanjan–Yhdysvaltain sodan risteilijät
Aragón (1879)

Aragón oli Espanjan laivaston vuonna 1879 vesillelaskettu Aragón-luokan risteilijä. == Valmistus == Alus tilattiin tammikuussa 1869 Cartagenasta, missä köli laskettiin vielä samana vuonna 2. toukokuuta. Alus laskettiin vesille 31. heinäkuuta 1879 ja otettiin palvelukseen seuraavana vuonna.spanamwar.com == Palvelus == Alus kuului 1890-luvulla Cadiziin sijoitettuun osastoon.Gardiner 2002 s. 383 == Lähteet == * === Viitteet === Luokka:Aragón-luokan risteilijät Luokka:Espanjalaiset Espanjan–Yhdysvaltain sodan risteilijät
Castilla (1881)

Castilla oli Espanjan laivaston vuonna 1881 vesillelaskettu Aragón-luokan risteilijä. == Valmistus == Alus tilattiin tammikuussa 1869 La Carracan telakalta Cadizista, missä köli laskettiin vielä samana vuonna toukokuussa. Alus laskettiin vesille elokuussa 1881 ja otettiin palvelukseen seuraavana vuonna.spanamwar.com == Palvelus == Alus liitettiin palvelukseen otettaessa koulutuslaivueeseen, missä tehtävässä se vieraili useissa Välimeren satamissa. Vuonna 1890 alus lähetettiin Filippiineille täydentämään Aasian laivuetta. Filippiinien kapinan 1896-1897 kahden ensimmäisen vuoden aikana alus esti aseiden salakuljetusta ja tuki maajoukkojen taistelua Caviten provinssissa Luzonilla. Espanjan-Yhdysvaltain sodan alettua huhtikuussa 1898 alus kuului kontra-amiraali Patricio Montojo y Pasarónin laivueeseen Manilanlahdella. Taistelussa alukseen osui viisi kahdeksan ja kuuden tuuman kranaattia, kaksitoista viiden tuuman ja noin 33 pienempää kranaattia. Osumien seurauksena alus upposi ja 23-25 miestä sai surmansa ja noin 80 haavoittui. == Lähteet == * === Viitteet === Luokka:Aragón-luokan risteilijät Luokka:Espanjalaiset Espanjan–Yhdysvaltain sodan risteilijät
Ruotsinpoimulehti

Ruotsinpoimulehti (Alchemilla subglobosa) on ruusukasvien (Rosaceae) heimoon, poimulehtien (Alchemilla) sukuun kuuluva kasvilaji. Se on monivuotinen sekä yleisesti ottaen keskikokoinen ruohovartinen kasvi, jolla on vankka juurakko. Ruotsinpoimulehti muistuttaa eniten vastakarvapoimulehteä (Alchemilla sarmatica), mutta eroaa siitä lehtiensä sekä kukkapohjustensa ulkonäön perusteella. Ruotsinpoimulehti voi kasvaa noin 30 senttimetriä korkeaksi, ja sen varret ovat lähes kokonaan alaspäin suuntautuneiden karvojen peittämät. Myös lehtiruodit ovat varsien tapaan alaspäin suuntautuneiden karvojen peittämät. Lehdet ovat paksuja, tummanvihreitä, voimakkaasti aaltoilevia sekä muodoltaan pyöreitä ja liuskoittuneita. Lehdissä on seitsemästä yhdeksään pyöreäkärkistä ja hammaslaitaista liuskaa, joista jokaisen laidoissa on 15–17 hammasta. Ruotsinpoimulehden kukat ovat harvoissa, monihaaraisissa kukkarykelmissä, joissa yksittäiset kukat ovat pieniä ja kellanvihreitä. Kukkapohjukset ja kukkaperät ovat kaljuja. Ruotsinpoimulehti kukkii touko–kesäkuussa. Ruotsinpoimulehti kasvaa niityillä, valleilla, tienpientareilla sekä muilla vastaavanlaisilla kasvupaikoilla. Ruotsinpoimulehteä ei kasva Suomessa. Ruotsissa se on melko yleinen Ruotsin keskiosissa, mutta esiintyy harvinaisena myös etelämpänä sekä pohjoisempana. == Lähteet == == Aiheesta muualla == * Laji.fi: Ruotsinpoimulehti (Alchemilla subglobosa) Luokka:Poimulehdet
Aragón-luokka

Aragón-luokka oli Espanjan laivaston kolmen 1880-luvulla valmistetun aluksen muodostama risteilijäluokka. == Suunnittelu == Puurunkoisilla parkkitakiloiduilla aluksilla oli kaksi savuhormia ja törmäyskeula. Ironcladeiksi suunnitellut alukset olivat raskastekoisia ja kömpelöitä. Valmistuessaan niiden aseistuksena oli kahdeksan 180 naulan (Armstrong 8 tuuman RML) tykkiä, jotka olivat jo asennettaessa vanhentuneita. Vuodesta 1885 alkaen Navarralla ja Castilialla oli neljä kyljille hyllyille asennettua Kruppin 5,9 tuuman BL -tykkiä ja kaksi Kruppin 4,7" BL -tykkiä. Aragónilla oli kuusi Hontorian valmistamaa 6,4" tykkiä. Apuaseina oli kaksi 87 millimetrin ja neljä 75 millimetrin tykkiä sekä kaksi 14 tuuman torpedoputkea. Castillan aseistuksen täydensi kymmenen konekivääriä.Gardiner, Robert s. 383 Alusten propulsiojärjestelmänä oli yksiakselinen. Voima tuotettiin kolmesylinterisellä HC-höyrykoneellä, joka tuotti 4 400 hevosvoimaa. Alusten suunniteltu maksiminopeus oli neljätoista solmua. Hiilivarastoissa oli 460 tonnia hiiltä. == Alukset == Aragón-luokan risteilijät Nimi Telakka Kölinlasku Vesille Valmis Kohtalo Aragón Cartagena 2. toukokuuta 1869 31. heinäkuuta 1879 1880 poistettu alusluettelosta 1905 Navarra Ferrol toukokuu 1869 elokuu 1881 1882 kadettien koululaiva 1900 Castilla La Carracan telakka, Cadiz toukokuu 1869 elokuu 1881 1881 tai 1882 upotettu 1. toukokuuta 1898 Manilanlahden taistelussa == Lähteet == * === Viitteet === *